Document ID: 32003R1747

Komisijas Regula (EK) Nr. 1747/2003
(2003. gada 19. septembris),
ar ko groza Regulu (EK) Nr. 2390/1999, ar ko nosaka tās grāmatvedības informācijas formu un saturu, kas jāiesniedz Komisijai ELVGF Garantiju nodaļas grāmatojumu noskaidrošanas dēļ, kā arī kontroles un prognozēšanas dēļ
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu [1] un jo īpaši tās 4. panta 8. punktu,
tā kā:
(1) 2. panta 3. punkts Komisijas 1995. gada 7. jūlija Regulā (EK) Nr. 1663/95, ar ko nosaka sīki izstrādātus noteikumus par to, kā piemērojama Padomes Regula (EEK) Nr. 729/70 attiecībā uz ELVGF Garantiju nodaļas grāmatojumu noskaidrošanas procedūru [2], kurā jaunākie grozījumi izdarīti ar Regulu (EK) Nr. 2025/2001 [3], nosaka, ka minētās regulas 4. panta 1. punkta c) apakšpunktā minēto grāmatvedības informācijas formu un saturu nosaka saskaņā ar procedūru, kas noteikta Regulas (EK) Nr. 1258/1999 13. pantā.
(2) Forma un saturs grāmatvedības informācijai, kuru Komisijai jāsaņem ELVGF Garantiju nodaļas grāmatojumu noskaidrošanas dēļ, kā arī kontroles un prognozēšanas nolūkā, patlaban ir noteikts Komisijas Regulā (EK) Nr. 2390/1999 [4], kurā jaunākie grozījumi izdarīti ar Regulu (EK) Nr. 1884/2002 [5].
(3) Budžeta nomenklatūras izmaiņu dēļ un lai nodrošinātu to, ka ziņu pārsūtīšana starp dalībvalstīm un Komisiju arī tagad ir optimāla un aktuāla, no 2003. gada 16. oktobra ir jāgroza Regulas (EK) Nr. 2390/1999 pielikumi.
(4) Šajā regulā paredzētie pasākumi ir saskaņā ar Fonda komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2390/1999 I, II un III pielikumu aizstāj ar šīs regulas I, II un III pielikumu.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
To piemēro no 2003. gada 16. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 19. septembrī

Labels: 12
4
15